| **בנק ישראל**  דוברות והסברה כלכלית |  | ‏ירושלים, ט"ו טבת, התשפ"ד  ‏‏27 בדצמבר 2023 |
| --- | --- | --- |

הודעה לעיתונות:

התפתחות החוב של המגזר הפרטי הלא-פיננסי ברביע השלישי של 2023

להלן תמצית ההתפתחויות בנתוני החוב של המגזר הפרטי הלא-פיננסי ברביע השלישי של השנה:

* ברביע השלישי של השנה נמשכה העלייה ביתרת החוב של **המגזר הפרטי הלא-פיננסי** בשיעור של כ-0.9%. עם זאת, נמשכה ההאטה בקצב הגידול השנתי של יתרה זו, הן **במגזר העסקי** והן במגזר **משקי הבית**, שהחלה במחצית השנייה של שנת 2022.
* יתרת החוב של **המגזר העסקי** גדלה ברביע זה בשיעור של כ-1% (כ-12 מיליארדי ש"ח) לכ-1.3 טריליונים, בעיקר כתוצאה מפיחות השקל מול הדולר ומעליית מדד המחירים לצרכן וכן מגיוסי חוב נטו אך בהיקפים נמוכים ביחס לרבעים הקודמים.
* המרווח בין תשואת האג"ח הקונצרניות הכלולות במדד תל בונד 60, לבין תשואת האג"ח הממשלתיות הצמודות הצטמצם לכ-1.45 נק' האחוז, ובחודש אוקטובר 2023 מרווח זה התרחב מעט, לראשונה מאז תחילת השנה ועל רקע מלחמת 'חרבות ברזל', ואילו בחודש נובמבר מרווח זה שב להצטמצם עד לרמה של כ-1.58 נק' האחוז.
* גם יתרת **החוב של משקי הבית** המשיכה לגדול ברביע זה: **יתרת החוב לדיור** גדלה בשיעור שלכ-1.3% לרמה של כ-563 מיליארדים, שיעור גידול הנמוך מזה של השנים הקודמות; על אף העלייה ביתרת החוב, נמשכה ההאטה בנטילת משכנתאות חדשות, שנמשכה גם בחודשים אוקטובר-נובמבר 2023 ועל רקע מלחמת 'חרבות ברזל'.
* נמשכה הירידה שהחלה מתחילת השנה **ביתרת** **החוב לא-לדיור** (כ-0.4 מיליארדי ש"ח) לכ-230 מיליארדים, ואף לראשונה מאז הרביע הראשון של 2021 נרשם שיעור גידול שנתי שלילי ביתרה זו.

1. החוב של המגזר העסקי הלא-פיננסי**[[1]](#footnote-1)**

* מהחטיבה למידע ולסטטיסטיקה נמסר, כי ברביע השלישי של שנת 2023 נמשכה העלייה ביתרת **החוב של המגזר העסקי** בהיקף של כ-12 מיליארדי ש"ח (1%) לרמה של כ-1.3 טריליונים, עם זאת נמשכה ההאטה בקצב הגידול השנתי של יתרה זו, התפתחות שהחלה במחצית השנייה של שנת 2022.
* העלייה ביתרת החוב ברביע זה נבעה ברובה מפיחות של כ-3.4% בשקל מול הדולר ועלייה של כ-0.8% במדד המחירים לצרכן[[2]](#footnote-2) שהגדילו את השווי של החוב הנקוב מט"ח, הצמוד לו והצמוד-מדד; גיוסי חוב נטו בהיקף של כ-2 מיליארדי ש"ח, הנמוכים בהשוואה לרבעים הקודמים, תרמו גם כן לעלייה ביתרה: גיוסים נטו בהלוואות בנקאיות ואג"ח בארץ ובחו"ל, שקוזזו ברובם כתוצאה מפירעונות נטו בחוב שגויס באמצעות הלוואות חוץ-בנקאיות שניתנו מתושבי חוץ ומהגופים המוסדיים. (איורים 1,2).
* השפעות אלו הביאו לכך שגם ברביע זה נמשכה ההאטה שהחלה במחצית השנייה של 2022 בשיעור הגידול השנתי של יתרת החוב לבנקים ולמלווים החוץ-בנקאים, עם זאת שיעור הגידול השנתי נותר עדיין חיובי וגבוה - בחוב לבנקים נרשם שיעור גידול שנתי של כ-10% לעומת 11% ברביע הקודם ובחוב למלווים החוץ-בנקאים כ-4%, בדומה לרביע הקודם. בשנתיים האחרונות קצב הגידול השנתי ביתרת החוב לבנקים גבוה מקצב הגידול השנתי ביתרת החוב למלווים חוץ-בנקאים.
* ברביע השלישי של השנה **הנפיק המגזר העסקי** אג"ח בשווי של כ-13 מיליארדי ש"ח, נמוך מעט מממוצע הגיוסים הרבעוני של ארבעת הרביעים הקודמים (כ-14 מיליארדים בממוצע לרביע). כ-44% מההנפקות ברביע זה בוצעו על ידי חברות מענף הנדל"ן והבינוי, ענף שממשיך להוביל בגיוסים בדומה לשנים הקודמות. (איור 3).


בחודש אוקטובר 2023 הנפיק המגזר העסקי אג"ח בשווי של כ-2 מיליארדי ש"ח, נמוך משמעותית מממוצע הגיוסים החודשי של הרביע השלישי של השנה (כ-4 מיליארדים בממוצע חודשי), על רקע מלחמת 'חרבות ברזל'. חברות מענף הנדל"ן והבינוי היוו כ-73% מהגיוסים בחודש זה.

* ברביע השלישי של השנה **המרווח[[3]](#footnote-3) בין תשואת האג"ח הקונצרניות הכלולות במדד תל בונד 60, לבין תשואת האג"ח הממשלתיות הצמודות** הצטמצם בכ-0.11 נק' האחוז, לכ-1.45 נק' האחוז; בחודש אוקטובר 2023 מרווח זה התרחב מעט, לראשונה מאז תחילת השנה ועל רקע מלחמת 'חרבות ברזל', ואילו בחודש נובמבר מרווח זה שב להצטמצם עד לרמה של כ-1.58 נק' האחוז. (איור 4).


**לוח 1: התפלגות החוב של המגזר העסקי הלא-פיננסי**1

לוח 1: התפלגות החוב של המגזר העסקי הלא-פיננסי1 


**איור 1: אומדן לתנועות של סך החוב של המגזר העסקי הלא-פיננסי**

****

**איור 2: שיעורי השינוי לעומת הרביע המקביל בשנה הקודמת בחוב הבנקאי והחוץ-בנקאי של המגזר העסקי הלא-פיננסי**

****

**איור 3: הנפקות אג"ח של המגזר העסקי הלא-פיננסי במהלך הרביע, לפי ענפים**

****

**איור 4: המרווח בין אג"ח חברות צמודות (תל בונד 60) לאג"ח ממשלתיות צמודות   
(ממוצע חודשי)**

**איור 4: המרווח בין אג"ח חברות צמודות (תל בונד 60) לאג"ח ממשלתיות צמודות 
(ממוצע חודשי)
**


1. החוב של משקי הבית

* ברביע השלישי של שנת 2023 נמשך הגידול **ביתרת החוב של משקי הבית** לרמה של כ-793 מיליארדי ש"ח (עלייה של כ-7 מיליארדים, 0.9%). עם זאת, נמשכה ההאטה בקצב גידולה השנתי של יתרה זו שהחלה במחצית השנייה של שנת 2022.
* מקור העלייה ביתרת החוב של משקי הבית הוא **ביתרת החוב לדיור**, ברובה לבנקים, שגדלה ברביע זה בשיעור גבוה מעט מזה של הרביע הקודם - כ- 1.3% לעומת 1.2%, אך שיעור שעדיין נמוך ביחס לארבע השנים הקודמות; נמשכת הירידה שהחלה מתחילת השנה **ביתרת** **החוב לא-לדיור** (כ-0.4 מיליארדי ש"ח) לכ-230 מיליארדים, כתוצאה מירידה ביתרת החוב לגופים המוסדיים שקוזזה מעט מעלייה קלה ביתרת החוב לחברות כרטיסי האשראי. יתרת החוב לבנקים נותרה ללא שינוי ברביע זה ועמדה על כ-163 מיליארדי ש"ח.
* השפעות אלה הביאו להמשך ההאטה בקצבי הגידול השנתיים של יתרת החוב לדיור ויתרת החוב לא-לדיור, ואף לראשונה מאז הרביע הראשון של 2021 נרשם שיעור גידול שנתי שלילי בחוב לא-לדיור: שיעור גידול שנתי של כ-6% ביתרת החוב לדיור, וכ-1%- ביתרת החוב לא-לדיור. (איור 5).
* ברביע השלישי של שנת 2023 נטילת משכנתאות חדשות הסתכמה בכ-19 מיליארדי ש"ח, נמוך משמעותית מהתקופה המקבילה אשתקד (כ-27 מיליארדים). נמשכה ההאטה בנטילת משכנתאות חדשות ובחודש אוקטובר 2023, על רקע מלחמת 'חרבות ברזל', הן הסתכמו, לאחר ניכוי עונתיות, בכ-5 מיליארדי ש"ח בלבד, נמוך משמעותית מהממוצע החודשי בשלוש השנים הקודמות (כ-8.6 מיליארדים בממוצע חודשי). בחודש נובמבר נרשמה עלייה קלה בנטילת משכנתאות חדשות והן הסתכמו, לאחר ניכוי עונתיות בכ-6 מיליארדי ש"ח, נמוך מההיקף שנרשם בחודש המקביל אשתקד. (איור 6).


**לוח 2: יתרות החוב של משקי הבית1**

לוח 2: יתרות החוב של משקי הבית1 

**איור 5: שיעורי השינוי לעומת הרביע המקביל בשנה הקודמת בחוב של משקי הבית לדיור ושלא לדיור**

****

**איור 6: סכום ההלוואות החדשות לרכישת דירת מגורים שהעמידו הבנקים לציבור (משכנתאות)**



ראה קישור למידע נוסף בנושא המופיע באתר הבנק בדף [יתרות האשראי במשק](https://www.boi.org.il/%D7%94%D7%AA%D7%A4%D7%A7%D7%99%D7%93%D7%99%D7%9D-%D7%94%D7%9B%D7%9C%D7%9B%D7%9C%D7%99%D7%99%D7%9D/%D7%A1%D7%98%D7%98%D7%99%D7%A1%D7%98%D7%99%D7%A7%D7%94/%D7%94%D7%9E%D7%A6%D7%A8%D7%A4%D7%99%D7%9D-%D7%94%D7%A0%D7%9B%D7%A1%D7%99%D7%9D-%D7%95%D7%94%D7%90%D7%A9%D7%A8%D7%90%D7%99/%D7%94%D7%97%D7%95%D7%91-%D7%95%D7%94%D7%90%D7%A9%D7%A8%D7%90%D7%99/#mainContent), קישור [לנתוני משכנתאות](https://www.boi.org.il/%D7%94%D7%AA%D7%A4%D7%A7%D7%99%D7%93%D7%99%D7%9D-%D7%94%D7%9B%D7%9C%D7%9B%D7%9C%D7%99%D7%99%D7%9D/%D7%A1%D7%98%D7%98%D7%99%D7%A1%D7%98%D7%99%D7%A7%D7%94/%D7%91%D7%A0%D7%A7%D7%99%D7%9D/%D7%90%D7%A9%D7%A8%D7%90%D7%99-%D7%9C%D7%93%D7%99%D7%95%D7%A8/%D7%91%D7%99%D7%A6%D7%95%D7%A2%D7%99%D7%9D-%D7%95%D7%A8%D7%99%D7%91%D7%99%D7%95%D7%AA/#mainContent), קישור לנתוני [מחירים בבנקים](https://www.boi.org.il/%D7%94%D7%AA%D7%A4%D7%A7%D7%99%D7%93%D7%99%D7%9D-%D7%94%D7%9B%D7%9C%D7%9B%D7%9C%D7%99%D7%99%D7%9D/%D7%A1%D7%98%D7%98%D7%99%D7%A1%D7%98%D7%99%D7%A7%D7%94/%D7%91%D7%A0%D7%A7%D7%99%D7%9D/%D7%90%D7%A9%D7%A8%D7%90%D7%99/%D7%91%D7%99%D7%A6%D7%95%D7%A2%D7%99%D7%9D-%D7%95%D7%A8%D7%99%D7%91%D7%99%D7%95%D7%AA/#mainContent).

1. חברות עסקיות ישראליות, ללא בנקים, חברות כרטיסי אשראי וחברות ביטוח. [↑](#footnote-ref-1)
2. יתרות צמודות מדד מחושבות לפי מדד ידוע בעת עריכת הדוחות הכספיים, על כן שינוי במדד המחירים מתייחס לשינוי בין מדד ידוע לבין המדד בחודש שקדם לו. [↑](#footnote-ref-2)
3. השינוי במרווח בין רביע לרביע מחושב כהפרש בין המרווח הממוצע בחודש האחרון של הרביע הנסקר לבין המרווח הממוצע בחודש האחרון של הרביע הקודם. [↑](#footnote-ref-3)